ສະຫະລັດແລະພັນທະມິດ ກໍາລັງສຶກສາເລື້ອງໃຫ້ ການຊ່ວຍເຫລືອທີ່ບໍ່ແມ່ນອາວຸດ ແກ່ຊີເຣຍ
ເຈົ້າໜ້າ​ທີ່​ທໍານຽບຂາວທ່ານ​ນຶ່ງ​ກ່າວ​ວ່າ ສະຫະລັດ​ຢາກໃຫ້ການ​ຊ່ວຍ​ເຫລືອ ພວກ​ກະບົດ​ຊີ​ເຣຍ ດ້ວຍ​ສະບຽງ​ຢູກຢາ ​ແລະ​ອຸບປະກອນ​ການ​ສື່ສານ.
ທໍານຽບຂາວກ່າວວ່າ ປະທານາທິບໍດີ ບາຣັກ ໂອບາມາ ກໍາລັງສຶກສາເບິ່ງວ່າຈະສະໜອງ ໃຫ້ພວກກະບົດຊີເຣຍ ສິ່ງທີ່ວໍຊິງຕັນເອີ້ນວ່າ ການຊ່ວຍເຫລືອປະເພດທີ່ບໍ່ແມ່ນອາວຸດ ໃນການຕໍ່ສູ້ຂອງພວກເຂົາເຈົ້າເພື່ອໂຄ່ນລົ້ມປະທານາທິບໍດີ Bashar al-Assad ນັ້ນຫລືບໍ່ ທ່ານ ໂອບາມາ ໄດ້ພົບປະກັບທ່ານ Recep Tayyip Erdogan ນາຍົກ ລັດຖະມົນຕີ ເທີກີ ເມື່ອວັນອາທິດມື້ນີ້ ທີ່ນະຄອນຫລວງໂຊລ ເກົາຫລີໃຕ້ ບ່ອນທີ່ຜູ້ນໍາທັງສອງຈະເຂົ້າ ຮ່ວມກອງປະຊຸມສຸດຍອດວ່າດ້ວຍຄວາມໝັ້ນຄົງດ້ານນີວເຄລຍນັ້ນ ເຈົ້າໜ້າທີ່ທໍານຽບຂາວທ່ານນຶ່ງກ່າວວ່າ ສະຫະລັດຕ້ອງການຊ່ວຍເຫລືອ ພວກກະບົດຊີ ເຣຍດ້ວຍສະບຽງຢູກຢາ ແລະອຸບປະກອນການສື່ສານ ແລະ ທ່ານກ່າວວ່າການປຶກສາຫາ ລືກັນບໍ່ໄດ້ລວມເອົາການປະກອບອາວຸດໃຫ້ແກ່ພວກກະບົດແຕ່ຢ່າງໃດ ເຈົ້າໜ້າທີ່ທ່ານນີ້ກ່າວອກີວ່າ ສະຫະລັດຈະຍົກເອົາເລຶ່ອງການຊ່ວຍເຫລືອທີ່ບໍ່ແມ່ນອາວຸດ ນັ້ນ ຂຶ້ນມາປຶກສາກັນຢູ່ທີ່ກອງປະຊຸມຂອງກຸ່ມເພື່ອນມິດຂອງຊີເຣຍ ທີ່ປະເທດເທີກີ ໃນ ວັນທີ່ 1 ເດືອນເມສານີ້ ຊຶ່ງທ່ານນາງລັດຖະມົນຕີຕ່າງປະເທດຄລິນຕັນມີແຜນການຈະໄປ ຮ່ວມປະຊຸມນໍານັ້ນ ໃນຂະນະດຽວກັນນີ້ ທ່ານ ໂຄຟີ ອັນນັນ ທູດພິເສດຂອງສະຫະປະຊາ ຊາດແລະສັນນິ ບາດຊາດອາຫຣັບ ກໍາລັງຢູ່ທີ່ມົສກູ ເພື່ອພະຍາຍາມເກ້ຍ ກ່ອມຣັດເຊຍໃຫ້ສະໜັບສະໜຸນ ຄໍາຮຽກຮ້ອງຂອງນານາຊາດ ໃຫ້ມີການຢຸດຍິງ ແລະການເຈລະຈາກັນ ໃນຊີເຣຍ ທັງຣັດເຊຍແລະຈີນ ໄດ້ໃຊ້ສິດຍັບຍັ້ງມະຕິຕໍ່ຕ້ານຊີເຣຍຂອງສະພາຄວາມໝັ້ນຄົງອົງການ ສະຫະປະຊາຊາດ ໂດຍກ່າວວ່າການປະຕິບັດເຊັ່ນນັ້ນຖືວ່າເປັນການແຊກແຊງກິດຈະການ ພາຍໃນປະເທດຂອງຊີເຣຍ ແຕ່ເມື່ອອາທິດຜ່ານມານີ້ ທັງຣັດເຊຍແລະຈີນກໍໄດ້ສະໜັບສະ ໜຸນຖະແຫລງການສະບັບນຶ່ງຂອງສະພາຄວາມໝັ້ນຄົງ ທີ່ຮັບຮອງເອົາແຜນການສັນຕິ ພາບຂອງທ່ານອັນນັນ